मालदीव की लगातार दूसरी जीत
तिरुवनंतपुरम | मालदीवने सैफ फुटबॉल चैंपियनशिप में अपने शानदार प्रदर्शन को बरकरार रखते हुए बांग्लादेश को ग्रुप-बी में शनिवार को 3-1 से हरा दिया। मालदीव की यह लगातार दूसरी जीत है जबकि बांग्लादेश को दूसरी हार का सामना करना पड़ा। मालदीव ने अंतिम क्षणों में दो गोल किए। हाफ टाइम से दो मिनट पहले अली अशफाक ने पेनल्टी का लाभ उठाते हुए गोल कर मालदीव को 1-0 की बढ़त दिला दी। 86वें मिनट में हेमोंता विन्सेंट विश्वास ने बांग्लादेश के लिए बराबरी का गोल दागा और स्कोर 1-1 किया। मालदीव ने इसके बाद कई प्रभावी हमले किए। 90वें मिनट में नाएज़ हसन ने आैर इंजरी समय में अहमद नाशिद ने गोल कर मालदीव को 3-1 से जीत दिला दी।
hin_Deva hin_Deva